***Výbor Národnej rady Slovenskej republiky***

 ***pre kultúru a médiá***

 7. schôdza výboru

**20**

**Uznesenie**

**Výboru Národnej rady Slovenskej republiky**

**zo 17. októbra 2006**

k návrhu poslanca Národnej rady SR Dušana JARJABKA na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase **(tlač 49).**

Výbor Národnej rady Slovenskej republiky pre kultúru a médiá **prerokoval** návrh poslanca Národnej rady SR Dušana JARJABKA na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase **(tlač 49)**

**A. súhlasí**

s návrhom na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase **(tlač 49)**

**B. odporúča Národnej rade Slovenskej republiky**

návrh na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase **(tlač 49) schváliť**  s pozmeňujúcimi a doplňujúcimi návrhmi uvedenými v prílohe uznesenia

#### C. ukladá predsedovi výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch v druhom čítaní.

Sergej **Chelemendik** RNDr. Pavol **Minárik**

 overovateľ predseda výboru

**Príloha k uzneseniu č. 20**

**Zmeny a doplnky**

k návrhu poslanca Národnej rady SR Dušana JARJABKA na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase **(tlač 49) – druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. K čl. I, 9. bod**

V §18 ods. 1 písm. b) sa slová „v plnom“ nahrádzajú slovami„v celom“.

Ide o zosúladenie textu, nakoľko ide o pojem už použitý v § 10 ods.1 a v §18 ods.2 písm. e) tohto zákona.

**2. K čl. I, 10. bod**

V §18a ods. 2 sa slovo „predpoklady“ a nahrádza slovom „podmienky“.

Ide o technickú úpravu, nakoľko § 18 má názov „Podmienky ...“

**3. K čl. I, 10. bod**

V § 18a ods. 6 sa slovo „predčasne“ nahrádza slovami „pred uplynutím jeho funkčného obdobia“.

Legislatívno-technická úprava; spresnenie ustanovenia.

**4. K čl. I, 16. bod**

 V  nadpise § 23a sa slová „1. novembra“ nahrádzajú slovami „1. decembra“.

Zmena účinnosti prechodného ustanovenia sa navrhuje z dôvodu posunu účinnosti zákona.

**5. K čl. II**

V čl. II sa slová „1. novembra“ nahrádzajú slovami „1. decembra“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].